To Game of Thrones Theme είναι το βασικό μουσικό θέμα της τηλεοπτικής αμερικανικής σειράς Game of Thrones. Το κομμάτι είναι ορχηστρικό και ακούγεται στους τίτλους αρχής της σειράς και γράφτηκε από τον Ραμίν Τζάβαντι, το 2011, μετά από αίτημα των παραγωγών της σειράς Ντέιβιντ Μπένιοφ και Ντ. Μπι. Βάις. Επιθυμία των παραγωγών ήταν να μη γίνει χρήση φλάουτου και βιολιού, καθώς χρησιμοποιούνται συνεχώς σε θέματα φανταστικών σειρών και ταινιών, έτσι ο συνθέτης χρησιμοποιεί τσέλο, ως το βασικό όργανο. Το κομμάτι είναι γραμμένο σε ελάσσονα κλίμακα.